stanford-oval/wikipedia huggingface dataset:
חוק המספרים הגדולים
החוק החזק

החוק החזק של המספרים הגדולים קובע שסדרת הממוצעים מתכנסת כמעט בוודאות, ושגבולה הוא התוחלת. מהתכנסות כמעט בוודאות הנובעת מהחוק החזק אפשר להסיק את החוק החלש; מצד שני, ההתכנסות בהתפלגות של  {\frac {1}{\sqrt {n}}}(X_{1}+\cdots +X_{n}) שאותה מבטיח משפט הגבול המרכזי, גוררת התכנסות כמעט בוודאות של הממוצעים.
תהי  X_{1},X_{2},\dots ,X_{n} סדרה של משתנים מקריים בלתי תלויים בעלי אותה התפלגות, שיש לה תוחלת  \mu  סופית ואינטגרבילית לבג (שונות סופית אינה נדרשת).
נסמן  {\bar {X}}_{n}=(X_{1}+\dots +X_{n})/n. החוק החזק של המספרים הגדולים קובע שבהסתברות 1, מתקיים  \lim _{n\rightarrow \infty }{\bar {X}}_{n}=\mu .
המתמטיקאי אנדריי קולמוגורוב הראה שהמשפט מתקיים גם אם המשתנים אינם שווי התפלגות, ובלבד שיש להם אותה תוחלת, ושסדרת השונויות מקיימת את תנאי קולמוגורוב: הטור  \sum {\frac {V(X_{n})}{n^{2}}} מתכנס.
החוק החלש לעומת החוק החזק

ייתכנו מקרים בהם החוק החזק אינו תקף מכיוון שערך התוחלת של המשתנה המקרי בערך מוחלט אינו סופי - כלומר מתקיים  EX^{+}=EX^{-}=\infty , ואילו החוק החלש כן תקף. בתורת ההסתברות מנסים למצוא תנאים אחרים או חלשים יותר בהם מתקיימים משפטי גבול שונים.
שני החוקים שונים מהותית ואין חוק שמכליל את שניהם. התנאים עבור כל אחד מהחוקים נותר שונה; החוק החלש חל במקרים יותר כלליים מהחוק החזק.
מתמטיקאים חלוקים בדעתם לגבי האפשרות למצוא חוק אחד שיכליל את שני החוקים, ולגבי חשיבות החוק החלש לעומת החזק
להלן מספר דוגמאות בהם תנאי החוק החזק אינם תקפים אך החוק החלש תקף:
טרנספורמציה של מ"מ  X המתפלג מעריכית עם פרמטר 1, בעל התוחלת:  E\left({\frac {\sin(x)e^{x}}{x}}\right)=\ \int _{0}^{\infty }{\frac {\sin(x)e^{x}}{x}}e^{-x}dx={\frac {\pi }{2}}.
טרנספורמציה של מ"מ בדיד  X המתפלג גאומטרית עם הסתברות 0.5 בעלת התוחלת :  E\left({\frac {2^{x}(-1)^{x}}{x}}\right)=\ \sum _{1}^{\infty }{\frac {2^{x}(-1)^{x}}{x}}2^{-x}=-ln(2).
עבור ההתפלגות  F(x)={\begin{cases}1-{\frac {e}{2x\ln(x)}}&x\geq e\\{\frac {e}{-2x\ln(-x)}}&x\leq -e\end{cases}} (להרחבה ראו גם כאן (אורכב 26.08.2014 בארכיון Wayback Machine))
יישומים והכללות

חוק המספרים הגדולים הוא משפט חשוב בתורת ההסתברות, לו יישומים בתורה עצמה ומחוצה לה.
יישומים והכללות > בתורת ההסתברות

חוק המספרים הגדולים בעצם מפרמל את העובדה הפשוטה, שכשממצעים מספיק דגימות, ההתפלגות תהיה בערך כמו התוחלת. עובדה זו משמעותית בסטטיסטיקה, כי היא אומרת שגם אם לעיתים עלולות להיות שגיאות ב"ניסוי", לאורך זמן הן תהיינה זניחות (באופן מעשי משתמשים במשפט הגבול המרכזי, שגם מעריך את השגיאה בכל שלב; אבל בשביל האינטואיציה גם חוק המספרים הגדולים מספיק).
יישומים והכללות > מחוץ להסתברות > באנליזה

בעזרת החוק החלש ניתן לחשב גבולות של אינטגרלים. למשל, נציג דרך לחישוב הגבול  L=\lim _{n\to \infty }\int _{0}^{1}\dots \int _{0}^{1}\sin \left({\frac {x_{1}+\dots +x_{n}}{n}}\right)dx_{1}\dots dx_{n}.
כדי לעשות זאת, ניקח משתנים מקריים בלתי תלויים  X_{1},\dots ,X_{n} מתפלגים אחיד על  [0,1] (עם מידת לבג). למשתנים אלו תוחלת  {\frac {1}{2}}, ובפרט סופית. כעת, המשתנים  x_{1},\dots ,x_{n} במרחב האוקלידי הם בלתי תלויים, ולכן האינטגרל הוא  E\left[\sin \left({\frac {X_{1}+\dots X_{n}}{n}}\right)\right]. כעת, לפי חוק המספרים החלש יש התכנסות  {\frac {X_{1}+\dots +X_{n}}{n}}{\overset {d}{\to }}\mu ; התכנסות בהתפלגות שקולה להתכנסות חלשה, ולכן מתקיים
L=E\left[\sin \left({\frac {1}{2}}\right)\right]=\sin \left({\frac {1}{2}}\right).
יישומים והכללות > מחוץ להסתברות > בתורת המספרים

בעזרת החוק החזק אפשר להוכיח שכמעט כל המספרים הממשיים הם מספרים נורמליים, כלומר הספרות בפיתוח העשרוני שלהם מופיעות כאילו נבחרו באקראי תחת התפלגות שווה. עם זאת, קשה להצביע על מספרים קונקרטיים המקיימים את התכונה.
יישומים והכללות > מחוץ להסתברות > התורה הארגודית

התורה הארגודית מכלילה את חוק המספרים הגדולים. ביתר פירוט, משפט הארגודיות של בירקהוף מוכיח את החוק החזק של המספרים הגדולים, ומאפשר גם להכליל אותו למקרים רבים נוספים (כגון מקרים מסוימים בהם יש תלות בין משתנים שונים).
ראו גם

משפט הגבול המרכזי
חוק המספרים הקטנים
משפט ברי-אסן
הערות שוליים

↑  ראו גם כאן
| --- | --- |
בקרת זהויות :  NLI: 987007558155705171  BnF: cb11978788d (data)  GND: 4157077-7  LCCN: sh85075318  SUDOC: 027830632
קרב גבעות קרניטה

קרב גבעות קרניטה נערך בשנת 277 לפנה"ס בין צבא רומי לצבא סאמניטי במהלך מלחמת פירוס (280-275 לפנה"ס). העם הסאמניטי התחבר למלך פירוס מאפירוס נגד הרפובליקה הרומית כדי להחזיר לעצמם את העצמאות שאיבדו במהלך המלחמות הסאמניטיות, אך כאשר פירוס עזב את איטליה בשנת 278 לפני הספירה ושט לסיציליה, בני בריתו האיטליים של פירוס נותרו להגן מפני הרומאים.
רקע

בשנת 277 פלשו הקונסולים פובליוס קורנליוס רופינוס וקאיוס יוניוס בובולקוס לסאמניום, והרסו את המדינה תוך כדי, וכבשו כמה מבצרים נטושים. הסאמניטים נסוגו לטווח של גבעות שנקראו קרניטה, בגלל הגידולים הגדולים של עץ קורנל (קרנית) שהם נשאו, לשם העבירו את אוצרותיהם היקרים ביותר.
מהלך הקרב

למרות קושי השטח הרומאים עלו אל הגבעות, אך הסבך והטיפוס התלול הפכו אותם למטרה קלה להתקפת הסאמניטים, שהרגו ולקחו בשבי רומאים רבים.
לאחר הקרב

לאחר תבוסתם בגבעות קרניטה, שני הקונסולים הרומאים האשימו זה את זה במחדל ולא עבדו עוד יחד. יוניוס המשיך להרוס חלק מסאמניום, בעוד רופינוס ערך מסע נגד הלוקאנים והברוטים וכבש את קרוטון.
הערות שוליים

1 2 3 4  דיו קסיוס, היסטוריה רומית
| מלחמת פירוס |
| --- | --- | --- |
| זירת חצי האי האפניני | הרקלאה • אסקולום • ונוסיה • רגיום • קרניטה • בנוונטום | Pyrrhic War Italy en |
| הזירה הסיציליאנית | סירקוסאי • אריקס • ליליבאיום • מסינה | Pyrrhic War Italy en |
גרדה כהן

| --- | --- |
אין תמונה חופשית
 לידה:  20 בינואר 1920 דורטמונד, רפובליקת ויימאר 
 פטירה:  14 ביולי 2009 (בגיל 89) אילון, ישראל 
 מדינה:  ישראל 
 
גרדה כהן (20 בינואר 1920 – 14 ביולי 2009) הייתה סופרת, משוררת ומתרגמת ישראלית, במאית הצגות ילדים, חברת קיבוץ אילון.
ביוגרפיה

כהן (לבית טריידל) נולדה בעיירת כורי פחם ליד העיר דורטמונד בגרמניה.
כהן עלתה לארץ ישראל בפברואר 1938.
כהן הצטרפה למשק הפועלות בעפולה ולאחר מכן לקיבוץ חולתה. תחילה עסקה בחקלאות ובהמשך הייתה רפתנית ודייגת באגם החולה.
כעבור כשבע שנים הצטרפה כהן לקיבוץ אילון, בו התגורר בעלה לימים, יוחנן כהן שהיה מורה ומנהל בית ספר במשך 25 שנים.
במשך כ-45 שנה עבדה כהן במטבח ובמאפייה של הקיבוץ.
בשנת 1958 סיימה כהן קורס למשחק ובימוי, ומאז עסקה בהפקת חגים וביימה הצגות ילדים.
מעיסוקיה של כהן: סופרת ילדים, במאית תיאטרון, בשלנית, ואופה.
כהן כתבה את קורות משפחתה באילון, מתנת יום הולדת לבעלה יוחנן, הספר יצא לאור בהפקה פרטית ואינו נמכר.
כהן נפטרה ב-14 ביולי 2009. כהן נטמנה בבית הקברות של קיבוץ אילון.
מספריה

מקור: אתר "סימניה"
"שאולי בלבולי" צילום: מאיר דרום, מרחביה: הוצאת ספרית פועלים, תשל"ב.
"ככה זה אצלנו, איך אצלכם" איורים: יעקב חפץ הוצאת ספרית פועלים, הקיבוץ הארצי השומר הצעיר, 1977.
"ארנבות המלך: על פי אגדה סקנדינבית" הלחנה: חנה פנחסי תל אביב: הוצאת מחלקת החינוך הבינקיבוצית, תשל"ח?
"לאסוף סיפורים בחצר" הוצאת ספרית פועלים, תשל"ח 1978, איורים, עדנה גבעוני-שלזניאק.
"נבחי הכלב של חגי" : איורים: יעקב חפץ, ספור תל אביב: הוצאת אל"ף, תשמ"ב 1982, מהדורה שנייה הופיעה בהוצאת ירון גולן ב-1993.
"עכשיו הוא כבר אבא שלי" איורים: עדנה גבעוני שלזניאק, הוצאת ספרית פועלים, תשמ"ג 1983.
"אחורים של חמור" איורים: טוביה אלמליח, הוצאת ספרית פועלים, תשמ"ז 1986.
"סבא של אף אחד" איורים: בני לוין, הקבוץ המאחד, 1987.
"אילון של סיפורים" איורים: יעקב חפץ, אילון : הדקל, 1988.
"זהירות ילדים בדרך" הוצאת תמוז, 1992.
"אבא עם כיסים".
"ילדה מאוהבת" ספרית פועלים, תשנ"ה 1995, סיפרה האוטוביוגרפי על ילדותה בגרמניה עד עלייתו של אדולף היטלר לשלטון (הספר קיבל ציון לשבח במסגרת "פרס זאב לספרות ילדים ונוער", תשנ"ז).
"מחזירה חיוך" הוצאת ספרית פועלים, תש"ס 1999, סיפור אוטוביוגרפי.
"לחיות עם אגם" הוצאת ספרית פועלים, תשס"א 2001, רומן אוטוביוגרפי.
מחזות

"הדסקה הסוסה" (מחזה לגיל בר-מצווה) תל אביב : מחלקת החינוך הבינקיבוצית, מחלקת התרבות הבינקיבוצית, מדור הבמאות, תשל"ח 1978, הלחנה: רותי שיבא
"ארנבות המלך" – מחזה ילדים, הוצג בקיבוצים
מחזות > ספרי בישול

"להיטי המטבחון הקיבוצי", הוצאת ספרית פועלים, תשמ"ח 1989, צילומים פרומה מרקוביץ, בעריכת צביה בן-שלום
"מעשיות מבושלות : סיפורים ומתכונים לכל הגילים" הוצאת ירון גולן, תשנ"ד 1994
מתרגומיה

"מכתבים לבני" / מאת: מוריס מאייר, גן התעשייה, מגדל תפן: הוצאת המוזיאון ליהדות דוברת גרמנית, תשס"ב (תורגם מגרמנית, המכתבים נכתבו ממחנות הסגר בצרפת בזמן מלחמת העולם השנייה
מהשירים שכהן כתבה

מקור: אתר "שירה עובדת"
"זמר חג" – לחן: רן וגנר, ביצוע: דפנה שליט
"שיר אהבה" – לחן וביצוע: רחל אפשטיין
"געגועים" – לחן: רוני באלי, ביצוע: שוש אמסלם
"שיר הוותיקים" – לחן: זאב מליקובסקי, ביצוע: אדי אבנט; איסר לוביץ'; קונו מרלינג; שלמה רוינה
"שיר המסע" – לחן: רותי שיבא, ביצוע: קבוצת פלג
פרסים

פרס אשמן לסיפור הקצר (על שמו של יעקב אשמן) (1982)
נימוקי השופטים :
"סיפורה של המספר גרדה כהן "אחוריים של חמור" הוא סיפור שכולו ריאליה ומעוגן היטב במציאות הישראלית. כתוב הוא בהומור אם כי כלל אינו חסר מאבקים רציניים בין המשתתפים בו.
זהו סיפור על קליטת עולה חדשה בחברתה ילדים של הקיבוץ, או ליתר דיוק על אי קליטתה. חברת הילדים בקיבוץ סגורה ומסוגרת וקשה לחדור לתוכה. חוכמת אחד הילדים וטוב לבו מביאים למפנה מפתיע ולפתרון חיובי של הבעיה.
בסיפורה של גרדה כהן מורגשת אמת פנימית. זהו סיפור נכון ונבון. הדמויות אמתיות ותגובותיהן אמתיות. יש כאן מתח פנימי ומוסר השכל. סופו של הסיפור יכול היה להיות אחרת לגרמי ורק הודות לתבונתו של האחד באה הבעיה המוצגת על פתרונה הטוב, ללמדנו שתדיר חייב להיות אחד מוליך אל הטוב והרצוי בשל כל אלה סבורה הוועדת השופטים כי "אחוריים של חמור הוא סיפור מעולה".
לקריאה נוספת

יומן מסע לחקר 100 שנות תרבות לילדים בקיבוצים (גרדה כהן, 8 באפריל 2010)
הערות שוליים

↑  גרדה כהן, מתוך לקסיקון הספרות העברית החדשה שבאתר הספריות של אוניברסיטת מדינת אוהיו
↑  גרדה כהן (1920-2009) לקסיקון הספרות העברית החדשה
↑  מספריה של גרדה כהן סימניה
↑  "לאסוף סיפורים בחצר" – גרדה כהן הוצאת ספרית פועלים סימניה
↑  אבא עם כיסים  גרדה כהן
↑  מנחם רגב "ומאז חדלו להיות ילדים": על גישה אחרת בארבעה ספרי נוער על תקופת השואה. ספרות ילדים ונוער, כרך 26, גל' 103 (2000), עמודים 35–47
↑  מחזירה חיוך – גרדה כהן, הוצאת ספרית פועלים, 1999 סימניה
↑  "לחיות עם אגם" – גרטה כהן, הוצאת ספרית פועלים סימניה
↑  להיטי המטבחון הקיבוצי – גרדה כהן, הוצאת ספרית פועלים, 1989 סימניה
↑  נירה רוסו, זיכרונות מן הריין והמוזל. הארץ, מוסף ספרים, 9 במארס 1994, עמוד 13
↑  אלמוג, רות גירס – מחנה החרפה. הארץ, תרבות וספרות, ט"ו בטבת תשס"ד, 9 בינואר 2004, עמ' ה 2.
↑  שירה עובדת – לקידום ולשמע זמר ההתיישבות העובדת מילים השירים: גרדה כהן
↑  "זמר חג" – מילים: גרדה כהן, לחן: רן וגנר, ביצוע: דפנה שליט שירה עובדת – לקידום ולשמע זמר ההתיישבות העובדת
↑  "שיר אהבה" – מילים: גרדה כהן, לחן וביצוע: רחל אפשטיין שירה עובדת – לקידום ולשמע זמר ההתיישבות העובדת
↑  "געגועים" – מילים: גרדה כהן  לחן: רוני באלי, ביצוע: שוש אמסלם שירה עובדת – לקידום ולשמע זמר ההתיישבות העובדת
↑  "שיר הוותיקים" – מילים: גרדה כהן, לחן: זאב מליקובסקי, ביצוע: אדי אבנט; איסר לוביץ'; קונו מרלינג; שלמה רוינה  שירה עובדת – לקידום ולשמע זמר ההתיישבות העובדת
↑  "שיר המסע: – מילים: גרדה כהן, לחן: רותי שיבא, ביצוע: קבוצת פלג שירה עובדת – לקידום ולשמע זמר ההתיישבות העובדת
↑  זוכי פרס אשמן לסיפור קצר לילדים / ראו גרדה כהן המולטי יקום של אלי אשד
| --- | --- |
בקרת זהויות :  NLI: 987007305605205171  ISNI: 0000 0000 7329 854X  LCCN: n80118077  VIAF: 8692204   WorldCat (עם VIAF): 8692204
אלכסנדר אוסקר

| --- | --- |

 לידה:  10 בנובמבר 1978 (בן 46) סופיה, הרפובליקה העממית של בולגריה 
 מקום לימודים:  הפקולטה לרפואה של אוניברסיטת סופיה 
 מוסדות:  הפקולטה לרפואה של אוניברסיטת סופיה  בית החולים האוניברסיטאי אלכסנדרובה 
 פרסים והוקרה:  מסדר המופת האזרחי הבולגרי (2021) 
 
פרופסור אלכסנדר "אלק" הוגו אוסקר (בבולגרית: Александър Хуго Оскар;‏ 10 בנובמבר 1978, סופיה, הרפובליקה העממית של בולגריה) הוא רופא עיניים ואיש ציבור יהודי-בולגרי. יושב ראש ארגון שלום שמאגד את קהילות יהדות בולגריה, וסגן נשיא הקונגרס היהודי העולמי.
ביוגרפיה

אלק אוסקר נולד בסופיה. הוא סיים את "בית ספר התיכון הראשון לאנגלית" (אנ') בעירו, וב-2004 סיים את הפקולטה לרפואה של אוניברסיטת סופיה. אוסקר התמחה ברפואת עיניים בילדים, ובהמשך ניהל את מחלקת העיניים בבית החולים האוניברסיטאי "אלכסנדרובה" (אנ') בסופיה. אוסקר כיהן בהמשך כפרופסור מן המניין ומנהל מחלקת עיניים בפקולטה לרפואה של אוניברסיטת סופיה. הוא כתב 96 מאמרים, 2 מונוגרפיות וערך ספר לימוד מקיף בנושא מחלות עיניים עבור סטודנטים לרפואה.
ב-2020 נבחר על ידי "איגוד הרפואה הבולגרי" ל"רופא השנה". ב-2021 מונה ליושב ראש החברה הבולגרית לרפואת עיניים בילדים, נוירואופטלמולוגיה וגנטיקה של עיניים.
מ-2016 מכהן אלק אוסקר כיושב "ארגון שלום" שהוא ארגון הגג של קהילות יהודי בולגריה ומ-2021 מכהן כסגן נשיא הקונגרס היהודי העולמי. כמו כן משמש כיועץ למגבית היהודית האירופית (אנ'). אוסקר יזם תוכנית רווחה אשר במסגרתה נבדקו כ-30,000 ילדים בתחום העיניים, ונתרמו כ-1,000 זוגות משקפיים לילדים בבולגריה.
אלק אוסקר נשוי לקרינה והם הורים לשני ילדים אבי ונועה.
הערות שוליים

↑  ריאיון עם פרופסור אלק אוסקר, באתר puls.bg (בבולגרית).
↑  Избраха доц. Оскар за професор, באתר zdrave.net (בבולגרית).
↑  Textbook of eye diseases, באתר smartbooks (בבולגרית).
↑  Doctor of the year was Dr. Alexander Oscar, who takes care of children's vision, באתר btvnovinite.bg (בבולגרית).
↑  Българско Дружество по Детска Офталмология, Невроофталмология и Офталмогенетика, באתר eyesobg.org (בבולגרית).
↑  פרופסור אלכסנדר אוסקר, באתר www.worldjewishcongress.org (באנגלית).
| --- | --- |
בקרת זהויות :  ORCID: 0000-0003-3492-9531
אפליית יהודים בהולנד לאחר מלחמת העולם השנייה

יש הטוענים כי בהולנד, בשנים 1949-1945, התקופה שלאחר מלחמת העולם השנייה, היהודים ההולנדים שניצלו מהשואה שבו להולנד ונתקלו בה ביחס עוין ומפלה. מאידך יש המציינים כי הולנד פעלה רבות למען היהודים בזמן השואה, וכי תקופת השיקום לוותה בקשיים בירוקרטיים
שאין ביניהם לבין אפליה ולא כלום.
היחס ליהודים בתקופה זו

היחס העוין בא לידי ביטוי בשלושה תחומים: החזרת הרכוש, החזרת הילדים שהוחבאו, והפיצויים הכספיים שניתנו.
לאחר הקרנת סדרת טלוויזיה דוקומנטרית של פרופ' לאו דה יונג על מלחמת העולם השנייה, חלה בהולנד התעוררות לטובת ניצולי השואה ונחקקו חוקים המקנים להם זכות להשלמת הכנסה ופיצוי על רדיפה וסבל נפשי.
עקב היחס העוין והמפלה עזבו רבים מהניצולים את הולנד והשתקעו בישראל, ארצות הברית, קנדה ואוסטרליה.
היחס ליהודים בתקופה זו > רכוש

כל יהודי הולנדי ששרד את השואה וביקש שישיבו לו את רכושו היה חייב להביא מסמכים ועדים שאכן אלו נכסים שלו. כשאכן הרכוש הושב לבעלים היהודים הם נדרשו לשלם בגין הנכס את המסים לשנים שבהן נעדרו.
היחס ליהודים בתקופה זו > ילדים אבודים

כ-6,000 ילדים יהודים ניצלו בשואה הודות לכך שהוחבאו אצל משפחות נוצריות. כ-2,000 מילדים אלו איבדו את שני ההורים בשואה. הורים או קרובי משפחה ששרדו ובאו לקחת את הילדים נתקלו ביחס עוין מצד השלטונות ההולנדים:
הממשלה ההולנדית יצאה בקריאה למשפחות המחביאות לא לגלות את זהות הילד ומקום מחבואו ולא לאפשר להורים וקרובי משפחה ליצור איתו קשר. מרבית המשפחות המחביאות לא צייתו להוראה ואיפשרו לניצולים לפגוש את ילדיהם.
מיד לאחר המלחמה קמה ועדה להסדרת הילדים מאומצי המלחמה [De Commissie voor Oorlogspleegkinderen (OPK)]. הוועדה הייתה מורכבת מיוצאי מחתרת בכירים בראשות חזינה פאן דר מולן [Gezina van der Molen].
הממשלה ההולנדית חוקקה חוק, שילדים יהודיים שהוחבאו בשואה, אינם יכולים לחזור להוריהם הביולוגיים אלא לאחר שעברו מבחני כשרות הורית מסובכים, ואיפשרו למשפחה המחביאה לאמץ ילדים אלה באופן חוקי.
נטען על ידי הממשל ההולנדי ורשויות הרווחה, שאם הוריו הביולוגיים של ילד יהודי לא הקפידו על חוקי הדת היהודית אין שום מניעה שימשך לגדול במשפחה נוצרית.
עקב חוקים אלה נותרו 30% מהילדים אצל המשפחות הנוצריות וחלק גדול מהם לא ידעו שנים רבות על מוצאם או את העובדה שהוריהם הביולוגיים עדיין בחיים.
היחס ליהודים בתקופה זו > פיצויים

ממשלת הולנד קיבלה כספי פיצויים מגרמניה עבור אזרחיה שסבלו במלחמת העולם השנייה והייתה אמורה לחלק פיצויים אלה בין היהודים והלא-יהודים. הממשלה ההולנדית יצרה שתי קרנות שונות לחלוקת כספים: ה-Expoge עבור נפגעים לא יהודים (בדרך כלל אסירים פוליטיים) וה-Wuv עבור הניצולים היהודיים.
בשנת 1971 יזם ז'ק ברוך, שהיה חבר בבית הנבחרים של הולנד, הצעה שהובילה לשינוי תקנות הפיצויים, ולחקיקת חוק ב-1972 למתן קצבה לקורבנות הרדיפות ב-1940–1945, יהודים ולא יהודים.
את אחוזי הפיצוי ליהודים הגבילו לתקרה מסוימת, והם מהווים עד היום השלמת הכנסה בלבד, בהנחה שהניצולים יכולים לעבוד וצריכים לפרנס את עצמם, בעוד שיוצאי המחתרות קבלו פנסיה מלאה לשארית חייהם ללא צורך להוכיח יכולת השתכרות מוגבלת.
פיצויים ניתנו גם לניצולים שהסתתרו אצל משפחות נוצריות, אך אלה היו לרוב חלקיים בלבד ובדרך כלל רק על סמך פגיעה נפשית מוכחת שנגרמה מההסתתרות הממושכת. לא ניתן כל פיצוי לניצולים אלה על כך שלרוב איבדו את כל משפחתם או רכושם.
כדי להימנע מתשלום פיצויים נרחבים יותר, הממשל ההולנדי גם מעולם לא הודה בעובדה שהיו משתפי פעולה הולנדים רבים עם הנאצים, כמו שוטרים, עובדי רכבות ופקידי ממשל, שסייעו בשתיקה או בפועל למשלוח המוני של יהודי הולנד למחנות המוות בפולין. כל זאת, למרות שממשלת הולנד מינתה חוקר בנושא זה - ההיסטוריון היהודי ז'אק פרסר, שהגיע למסקנות קשות על שיתוף פעולה זה. גם בסרט להתראות הולנד (Goodbye Holland) מוצגות עדויות על שיתוף פעולה נרחב עם הנאצים.
הפן הישראלי

ב-1991 הופק סרט דוקומנטרי על הילדים האבודים ("About the Jewish Child") על סמך ספר באותו השם שנכתב על ידי אלמה פרהאיי (Elma Verheij). יש הטוענים כי הסרט לא הוקרן בישראל מחשש לפגיעה ביחסים הדיפלומטיים עם ממשלת הולנד.
הערות שוליים

↑  Dr. I. Z. (Jacques) Baruch, PARLEMENT.com (בהולנדית)
↑  Jozeph Michman, Hartog Beem, Dan Michman, תרגום: Ruben Verhasselt, Vergoedingen voor oorlogsgetroffenen, PINKAS Geschiedenis van de joodse gemeenschap in nederland, 1999, 1999, עמ' 235, ISBN 9025495133. (בהולנדית)
ליגת העל בכדורגל של קרים

| --- | --- |

 שם מלא:  הפרמייר ליג של התאחדות הכדורגל של קרים Премьер-лига Крымского футбольного союза
 כינוי:  ליגת העל של קרים
 תחום:   כדורגל
 ארגון:  התאחדות הכדורגל של קרים
 מדינות:  רפובליקת קרים רפובליקת קרים
 קבוצות:  8 (ליגת העל)   14 (האליפות הפתוחה)
 תקופת הפעילות:  2015–הווה (כ־9 שנים)
 שמות קודמים:  טורניר קרים ואליפות קרים בכדורגל
 אלופה נוכחית:  סבסטופול
 מירב הזכיות:  סבסטופול (3)
 מפעל מקביל:  גביע קרים
 מפעל נמוך:  אליפות קרים הפתוחה
 cfu2015.com
ליגת העל בכדורגל של קרים, רשמית ליגת העל של התאחדות הכדורגל של קרים, הידוע גם בשם "הפרמייר ליג של קרים" (ברוסית: Премьер-лига Крымского футбольного союза) הוא טורניר כדורגל מקצועני בקרים, שנוסד לאחר סיפוח קרים לרוסיה. נערך בחסות התאחדות הכדורגל של קרים (KFS).
פורמט

הליגה משוחקת בשיטת טבלת ליגה שבה כל ניצחון מעניק 3 נקודות ותיקו מעניק נקודה אחת. הקבוצה שתפסה את המקום האחרון בפרמייר ליג מודחת לאליפות קרים הפתוחה המהווה טורניר חובבני. הזוכה באליפות החובבנית עולה לליגת העל.
קבוצות ליגת העל בעונת 2023

| שם הקבוצה | עיר | אצטדיון (תכולה) | בעלים וספונסר ראשי |
| --- | --- | --- | --- |
| צ'רנומורץ | סבסטופול | SKS ארנה (5,576) | ממשלת סבסטופול |
| אינקומספורט יאלטה | יאלטה | אצטדיון אוונגרד (7,000) | עיריית יאלטה |
| יבפטוריה | יבפטוריה | ארנה קרים (2,000) | תאגיד סטאלקר |
| אוקיאן קרץ' | קרץ' | אצטדיון 50 שנה למהפכת אוקטובר (10,000) | עיריית קרץ' |
| קרימטפליצה | מולודוז'נויה | KT ספורט ארנה (3,250) | חברת קרימטפליצה |
| גווארדייץ גווארדייסקויה | גווארדייסקויה | אצטדיון גווארדייץ (2,000) | עיריית גווארדייסקויה |
| קיזילטאש בחצ'יסראי | בחצ'יסראי | אצטדיון דרוז'בה (4,500) | עיריית בחצ'יסראי |
ליגת העל

ליגת העל בכדורגל, רשמית ליגת העל של ההתאחדות לכדורגל של קרים (ברוסית: Премьер-Лига КФС) היא הליגה המקצוענית היחידה בחצי האי קרים והליגה הבכירה ביותר במדינה ונערכת מדי שנה מאז 2015. בליגה מתמודדות 8 קבוצות כדורגל על תואר אלופת חצי האי קרים בכדורגל.
ליגת העל > אלופות

| 0 | 1 | 2 | 3 | 4 |
| --- | --- | --- | --- | --- |
| שנה | אלופה | עיר | טורניר /תחרות | הערות |
| ‏2015 | סבסטופול | סבסטופול | טורניר קרים |  |
| ‏2015/16 | ט.ס.ק. | סימפרופול | ליגת העל |  |
| ‏2016/17 | סבסטופול | סבסטופול | ליגת העל |  |
| ‏2017/18 | יבפטוריה | יבפטוריה | ליגת העל |  |
| ‏2018/19 | סבסטופול | סבסטופול | ליגת העל |  |
| ‏2019/20 | יבפטוריה | יבפטוריה | ליגת העל |  |
| ‏2020/21 | סבסטופול | סבסטופול | ליגת העל |  |
| ‏2021/22 | ט.ס.ק. | סימפרופול | ליגת העל |  |
| ‏2022 | סבסטופול | סבסטופול | ליגת העל |  |
האליפות הפתוחה

אליפות קרים הפתוחה בכדורגל בקרב קבוצות חובבניות (ברוסית: Открытый чемпионат Крыма по футболу среди любительских команд) היא הליגה השנייה בחשיבותה בחצי האי קרים ונחשבת לטורניר חובבני שהזוכה בו מעפילה לליגת העל והופכת לקבוצת כדורגל מקצוענית. בליגה מתמודדות 14 קבוצות כדורגל.
כאשר אלופת הליגה מעפילה לליגה הבכירה, סגנית האלופה מתמודדת במשחקי הישרדות נגד הקבוצה מהמקום האחרון בליגת העל, על מקום בליגת העל.
האליפות הפתוחה > אלופות

| עונה | אלופה | הערות |
| --- | --- | --- |
| 2015/2016 | קרימטפליצה מולודוז'נויה |  |
| 2016/2017 | גווארדייץ גווארדייסקויה | גווארדייץ סירבה לעלות לליגת העל ובמקומה העפילה קבוצת קיזילטאש בחצ'יסראי מהמקום הרביעי |
| 2017/2018 | ארטק יאלטה | ארטק סירבה לעלות לליגת העל ובמקומה העפילה סגניתה גווארדייץ גווארדייסקויה |
| 2018/2019 | פבוריט פאודוסיה |  |
| 2019/2020 | גווארדייץ סקבורצובו |  |
| 2020/2021 | רובין יאלטה |  |
| 2021/2022 | אורביטה קרסנוגווארדייסקויה |  |
| 2022 | UOR קרסנולסייה |  |
גביע קרים

גביע קרים בכדורגל (ברוסית: Кубок Крыма по футболу) הוא טורניר גביע הנערך בין כל קבוצות הכדורגל ברפובליקת קרים.
גביע קרים > מחזיקות הגביע

2015/2016: בחצ'יסראי
2016/2017: יבפטוריה
2017/2018: קרימטפליצה
2018/2019: סבסטופול
2019/2020: קרימטפליצה
2020/2021: גווארדייץ גווארדייסקויה
2021/2022: יאלטה
הסופרקאפ

טורניר הסופרקאפ הוא טורניר כדורגל שנתי בן משחק יחיד הנערך לפני פתיחת העונה בין אלופת ליגת העל של קרים לבין מחזיקת הגביע.
הסופרקאפ > המשחקים

| עונה | זוכה | תוצאה | סגנית |
| --- | --- | --- | --- |
| 2017 | ט.ס.ק. | 2 - 0 | בחצ'יסראי |
| 2018 | סבסטופול | 3 - 1 | יבפטוריה |
| 2019 | ט.ס.ק. | (7) 0-0 (6) | סבסטופול |
| 2020 | קרימטפליצה | (5) 2-2 (4) | יבפטוריה |
| 2021 | סבסטופול | (5) 1-1 (3) | גווארדייץ גווארדייסקויה |
| 2022 | ט.ס.ק. | 3 - 1 | קיזילטאש |
| 2023 | סבסטופול | (4) 1-1 (1) | ט.ס.ק. |
הערות שוליים

↑  A Crimean league? Football caught up in annexation struggle // The Guardian, 20 марта 2015.
↑  "TSK-Tavriya win first edition of Crimean championship". Eurosport. 16 במאי 2015. {{cite web}}:  (עזרה)
↑  Открытый Чемпионат Крыма по футболу 2015/2016
מסוף חריש

| --- | --- |
אין תמונה חופשית
 תקופת הפעילות:  31 במאי 2024 – הווה (173 ימים)
 מיקום:  רחוב גפן, חריש
 אתרים סמוכים:  קניון מור חריש, כביש 6353
 שירות אוטובוסים:  חריש ויישובי מועצה אזורית מנשה וצפון השומרון.
 קואורדינטות:  32°28′16″N 35°06′31″E﻿ / ﻿32.471111111111°N 35.108611111111°E﻿ / 32.471111111111; 35.108611111111
 he
 
מסוף חריש הוא מסוף האוטובוסים המרכזי בחריש. המסוף ממוקם בסמוך לכניסה הצפונית לעיר.
המסוף נפתח ב 31 במאי 2024.
במסוף ישנם 10 רציפים להעלאת נוסעים כאשר שישה רציפים נמצאים בתוך מבנה המסוף וארבעה רציפים נמצאים מחוץ למבנה המסוף ומשמשים לאיסוף והורדת נוסעים לקווים הממשיכים לערים והישובים השונים, נכון ל-2024 חלק מהרציפים עדיין אינם פעילים.
שירות האוטובוסים בתחנה

במסוף פועלת חברת "קווים" המפעילה את עיקר התחבורה הציבורית בעיר, בערים וישובי האזור וחברת "תנופה" המפעילה את הקווים לישובי צפון השומרון.
מהמסוף יוצאים קווים המפזרים בשכונות העיר, קווים לתל אביב וחיפה, וקו הנוסע ליישובי מועצה אזורית מנשה, וכן חולפים במסוף קווים נוספים המאספים בשכונות העיר ויוצאים לערים פרדס חנה, חדרה, בנימינה, בני ברק ותל אביב, וכן קווים הנוסעים ליישובי צפון השומרון וקו נוסף ליישובי מועצה אזורית מנשה.